LIETUVOS RESPUBLIKOS APLINKOS MINISTRO

ĮSAKYMAS

DĖL LIETUVOS RESPUBLIKOS APLINKOS MINISTRO 2002 M. GEGUŽĖS 14 D. ĮSAKYMO NR. 242 „DĖL STATYBOS TECHNINIO REGLAMENTO 1.11.01:2002 „STATINIŲ PRIPAŽINIMO TINKAMAIS NAUDOTI TVARKA“ PATVIRTINIMO“ PAKEITIMO

2009 m. birželio 3 d. Nr. D1-307

Vilnius

Pakeičiu statybos techninį reglamentą STR 1.11.01:2002 „Statinių pripažinimo tinkamais naudoti tvarka“, patvirtintą Lietuvos Respublikos aplinkos ministro 2002 m. gegužės 14 d. įsakymu Nr. 242 (Žin., 2002, Nr. 60-2475) ir 20 punktą išdėstau taip:

„20. Žiemos metu (gruodžio–kovo mėn.) baigtų statyti statinių pripažinimo tinkamais naudoti komisiją skirianti institucija gali leisti atidėti sklypų apželdinimą, įvažiuojamųjų kelių, ūkinių, sporto bei žaidimų aikštelių dangos viršutinio sluoksnio paklojimą ir fasadų fragmentų apdailą iki šiems darbams palankaus artimiausio sezono, tačiau ne vėliau kaip iki rugsėjo 1 d. Žiemos metu (gruodžio–kovo mėnesiais) ir augalų vegetacijos laikotarpiu (nuo medžių pumpurų sprogimo pradžios iki lapų kritimo lapuočiams arba iki visiško pumpurų susiformavimo ir stiebelių sumedėjimo spygliuočiams) baigtų statyti statinių pripažinimo tinkamais naudoti komisiją skirianti institucija gali leisti atidėti medelių ir krūmų sodinimą, tačiau jis turi būti užbaigtas per artimiausią sodinimo sezoną. Konkrečius darbų baigimo terminus bei jų kontrolės vykdymo tvarką nustato statinio parengimą naudoti tikrinanti komisija.“

APLINKOS MINISTRAS	GEDIMINAS KAZLAUSKAS